**BAKTEERI, VILJELY, YSKÖS**
Ex-BaktVi (3493)

Alempien hengitysteiden bakteeri-infektion aiheuttajan selvittely. Lähinnä näytteestä etsitään pneumokokkia, hemofilusta ja Moraxella catarrhalista.

**Näytteenottovälineet**

* Näytepurkki, kuiva, kierrekorkillinen
* Nimitarra
* Muovipussi (esim. Minigrip®)

**Näytteenotto**

Tehokas ja syvä yskiminen on tärkeää, jotta tutkittavaa materiaalia on tarpeeksi. Ekspektorantti-yskänlääkkeet auttavat saamaan edustavan näytteen.

* Suu ja nielu huuhdellaan vedellä ennen yskimistä. Aamuyskös yskitään suoraan avattuun purkkiin. Yskösmateriaalia tulee olla runsaasti. Pelkkä sylki tai nenänielun erite eivät kelpaa tutkittavaksi.
* Näytepurkki suljetaan huolellisesti.
* Kiinnitetään laboratoriosta saatu valmis tai itse täytetty nimitarra näytepurkkeihin. Tarrassa täytyy olla nimi, henkilötunnus ja näytteenottopäivämäärä.
* Näytteenoton jälkeen näytepurkki pakataan muovipussiin, joka suljetaan huolellisesti.

**Säilytys ja kuljetus**

Näyte säilytetään näytteenoton jälkeen jääkapissa (2-8°C). Näyte tuodaan laboratorioon kylmäkuljetuksena mahdollisimman pian näytteenottopäivänä.